b'\n_START_ARTICLE_\nMesimumm\n_START_PARAGRAPH_\nMesimumm on aastast 2006 ilmuv Eesti lasteajakiri, mis on Eesti esimene nii v\xc3\xa4ikestele lastele m\xc3\xb5eldud ajakiri. Ajakirja esimene number ilmus 2006. aasta 4. jaanuaril ning ajakiri ilmub kord kuus. N\xc3\xa4iteks 2013. aasta detsembrinumber oli juba 96. number._NEWLINE_Ajakirja numbritest leiab jutte, luuletusi ja laule. Lisaks nendele on igas numbris ka meisterdamis\xc3\xb5petusi, nuputamis\xc3\xbclesandeid, v\xc3\xa4rvipilte jmt materjale._NEWLINE_Ajakirja annab v\xc3\xa4lja kirjastus Dolce Press, mis loodigi 2005. aastal eesm\xc3\xa4rgiga hakata andma v\xc3\xa4lja Eestis ainulaadset lasteajakirja. Ajakirja ilmuma hakkamise ajal oli peatoimetaja kirjastuse omanik Pille Adusoo.'